
PARLENTUL ROMÂNIEIAM

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	Bucureşti,  17 iunie 2008 

Nr. P.L-x 346


RAPORT
asupra proiectului de Lege privind abilitarea Guvernului de a emite ordonanţe
                        În conformitate cu prevederile art. 95 şi art.115 din Regulamentul Camerei Deputaţilor, republicat,cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr.PL-x 346 din 4 iunie 2008 şi înregistrat cu nr.31/549 din 4 iunie 2008.
                       Consiliul Legislativ a avizat favorabil proiectul de lege, conform avizului nr.516 din 05.05.2008.                                                                                        Senatul, în calitate de primă Cameră sesizată,a dezbătut şi adoptat acest proiect de lege în şedinţa din 29 noiembrie 2006.
                        Potrivit prevederilor art.75 din Constituţia României,republicată,şi ale art.92 alin.(9) pct.1 din Regulamentul Camerei Deputaţilor, Camera Deputaţilor este Cameră decizională.
      În conformitate  cu 
prevederile 
art.115 alin. (1) din Constituţia României, republicată, prin acest proiect de lege se solicită Parlamentului abilitarea Guvernului pentru a emite ordonanţe în domenii care nu fac obiectul legilor organice, pe perioada cuprinsă între data intrării în vigoare a legii, dar nu înainte de încheierea primei sesiuni ordinare a anului 2008 şi până la reluarea lucrărilor Parlamentului în cea de a doua sesiune ordinară a anului 2008.
 Sunt prevăzute 6 domenii de reglementare pentru care se solicită abilitarea de a emite ordonanţe pe timpul vacanţei parlamentare şi anume:
                          - Finanţe publice şi economie;

                          - Construcţii;

                          - Agricultură şi mediu;

                          - Cultură;

                          - Administraţie publică;

                          - Prorogarea sau modificarea unor termene prevăzute în acte normative cu putere de lege.
                         Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2008.
                         În conformitate cu prevederile art.61 din Regulamentul Camerei Deputaţilor, cu modificările  ulterioare, membrii Comisiei au examinat proiectul de lege supus aprobării, în şedinţa din data de 17 iunie 2008.  La comisie au fost depuse amendamente  din partea Guvernului.
                          La dezbateri au participat din partea Guvernului domnul Alexandru Voicu, ministru şi domnul Carol Emil Kovacs, secretar de stat la Departamentul pentru Relaţia cu Parlamentul, Cătălin Doică, secretar de stat la M.E.F., Gheorghe Albu, secretar de stat la M.A.D.R., Toti Mihai, secretar de stat la M.M.D.D., Virgil Niţulescu, secretar general la M.C.C., Codrin Vulcu, director A.N.R.M.A.P., Andras Ion, director general adjunct O.R.N.I.S.S., Corina Badea, director la Cancelaria Primului – ministru.
                            În urma dezbaterilor, membrii Comisiei au hotărât, cu majoritate de voturi (2 voturi împotrivă ), să propună plenului Camerei Deputaţilor adoptarea proiectului de Lege privind abilitarea Guvernului de a emite ordonanţe, cu amendamentele admise care sunt redate în Anexa la prezentul raport .
                La şedinţă au fost prezenţi 16 deputaţi, din totalul de 28 membri ai Comisiei juridice, de disciplină şi imunităţi.

          În raport cu obiectul şi conţinutul său, proiectul de lege  face parte din categoria legilor ordinare.
                                         PREŞEDINTE,                                                  SECRETAR,

                                                         Sergiu ANDON                                                  George BĂEŞU

Red. .consilier C.Păduroiu
                                                                                                                                                                         ANEXA

AMENDAMENTE ADMISE

la proiectul de Lege privind abilitarea Guvernului de a emite ordonanţe (PL-x 346/2008)
	Nr. crt.


	Text adoptat de Senat
	Text propus de comisie

(autorul amendamentului)
	Motivare

	1.
	Titlul legii

Lege privind abilitarea Guvernului de a emite ordonanţe
	Nemodificat
	

	2.
	Art. 1. – În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2008, şi până la reluarea lucrărilor Parlamentului în cea de a doua sesiune ordinară a anului 2008, să emită ordonanţe în domenii care nu fac obiectul legilor organice, după cum urmează:
	Nemodificat
	

	3.
	      I. Finanţe publice şi economie

	Nemodificat

	

	4.
	1.  rectificarea bugetului de stat pe anul 2008,

aprobat prin Legea nr.388/2007, cu modificările ulterioare; 
	Nemodificat
	

	5.
	   2. rectificarea bugetului asigurărilor sociale de stat pe anul 2008, aprobat prin Legea nr.387/2007; 
	Nemodificat
	

	6.
	3.  modificarea şi completarea unor acte

normative din domeniul datoriei publice externe;
	3.modificarea şi completarea unor acte

normative din domeniul datoriei publice externe pentru precizarea destinaţiei sumelor încasate sau recuperate de la beneficiari în conturile aferente împrumuturilor;

Autor: Comisia juridică, de disciplină şi imunităţi 
	Pentru mai multă exactitate.


	7.
	   4.  reglementări financiare în domeniul

învăţământului; 
	4.modificarea şi completarea Legii nr. 509/2006  privind acordarea de miere de albine ca supliment nutritiv pentru preşcolari şi elevii din clasele I-IV din învăţământul de stat şi confesional;
Autor: deputat Cristian Dumitrescu
	Precizarea actului normativ care va fi modificat.

	8.
	   5. alocarea de la bugetul de stat a fondurilor necesare pentru continuarea şi finalizarea proiectelor PHARE; 
	   5. alocarea de la bugetul de stat a fondurilor necesare pentru continuarea şi finalizarea proiectelor PHARE, în concordanţă cu prevederile memorandumurilor de finanţare;
Autor: Comisia juridică, de disciplină şi imunităţi 
	Se impune precizarea situaţiilor pentru care vor fi alocate sumele.

	9.
	6. aplicarea prevederilor articolului 14 al Ordonanţei de urgenţă a Guvernului nr.64/2007 privind datoria publică, cu modificările şi completările ulterioare; 
	Se elimină
Autor: deputat Lucian Bolcaş
	Nu se justifică adoptarea O.G. pentru astfel de situaţii.

	10.
	7.  modificarea şi completarea Ordonanţei Guvernului nr.29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, aprobată cu modificări şi completări prin Legea nr.249/2007;

	Nemodificat
	

	11.
	8.  modificarea şi completarea Ordonanţei Guvernului nr.79/2003 privind controlul si recuperarea fondurilor comunitare, precum şi a fondurilor de cofinanţare aferente utilizate necorespunzător, aprobată cu modificări prin Legea nr.529/2003, cu modificările şi completările ulterioare; 


	Nemodificat
	

	12.
	9.
aprobarea plăţii costurilor naţionale de participare la proiectele din cadrul Programului de Cooperare Tehnică cu Agenţia Internaţională pentru Energie Atomică (AIEA).


	Nemodificat
	

	13.
	            ------------
	   10. reglementări privind eficienţa energetică şi promovarea utilizării la consumatorii finali a surselor regenerabile de energie;
      Autor: Comisia juridică, de disciplină şi imunităţi 
	Prin preluarea Directivei 2006/32, se urmăreşte compatibilizarea legislaţiei naţionale prin prisma evoluţiilor intervenite în abordarea acestei probleme la nivel comunitar şi se va evita declanşarea procedurii de infrigement din partea Comisiei Europene pentru neîndeplinirea obligaţiilor ce revin României asumate prin Tratatul de Aderare.

	14.
	                -------------
	     11. acordarea unui ajutor de stat individual având ca obiectiv dezvoltarea regională, în conformitate cu Decizia Comisiei Europene din data de 30 aprilie 2008.
      Autor: deputat Sergiu Andon
	        Datorită investiţiilor implicate şi complexităţii activităţilor de producţie şi comerciale relevante, proiectul industrial întreprins de către grupul Ford în România în urma preluării controlului asupra grupului de societăţi din care fac parte Automobile Craiova S.A. şi Daewoo Automobile Craiova S.A. contribuie la dezvoltarea şi modernizarea infrastructurii economice a ţării şi determină un efect pozitiv de antrenare în economie. Ajutorul de stat individual preconizat a fost notificat Comisiei Europene la data de 19.12.2007 cu nr. N767/2007 şi a fost autorizat prin Decizia din data de 30 aprilie 2008, ce se află în curs de publicare în Jurnalul Oficial al Uniunii Europene.

	15.
	II. Construcţii:


	Nemodificat
	

	16.
	   1. stabilirea de măsuri excepţionale pentru eliminarea pericolului de prăbuşire a unor construcţii existente care prezintă pericol public;
	Nemodificat

	

	17.
	2. modificarea şi completarea Legii nr.350/2001privind amenajarea teritoriului şi urbanismul, cu modificările şi completările ulterioare;
	Nemodificat
	

	18.
	    3. modificarea şi completarea Legii nr.372/2005 privind performanţa energetică a clădirilor.


	Nemodificat


	

	19.
	III. Agricultură şi mediu:


	Nemodificat


	

	20.
	     1. modificarea şi completarea Ordonanţei Guvernului nr.42/1995 privind producţia de produse alimentare destinate comercializării, aprobată cu modificări şi completări prin Legea nr.123/1995, cu modificările şi completările ulterioare;


	Nemodificat


	

	21.
	     2. modificarea şi completarea Ordonanţei Guvernului nr.136/2000 privind măsurile de protecţie împotriva introducerii şi răspândirii organismelor de carantină dăunătoare plantelor sau produselor vegetale în România, aprobată cu modificări prin Legea nr.214/2001;

	Nemodificat


	

	22.
	     3. reglementări privind regimul de import al îngrăşămintelor şi al mostrelor de îngrăşăminte; 


	Nemodificat


	

	23.
	     4. măsuri privind construirea de drumuri forestiere necesare accesibilizării fondului forestier naţional, cu finanţare din fonduri extrabugetare; 
	Nemodificat


	

	24.
	      5. modificarea şi completarea Ordonanţei de urgenţă a Guvernului nr.196/2005 privind Fondul pentru mediu, aprobată cu modificări şi completări prin Legea nr.105/2006, cu modificările  ulterioare;
	Nemodificat


	

	25.
	       6. înfiinţarea şi funcţionarea organizaţiilor interprofesionale agricole.
	Se elimină
Autor: deputat Cristian Dumitrescu
	Nu se justifică urgenţa.

	26.
	          -------------------
	  7. modificarea şi completarea Ordonanţei Guvernului nr. 42/2004 privind organizarea activităţii veterinare, aprobată cu modificări şi completări prin Legea nr. 215/2004, cu modificările şi completările ulterioare;

      Autor: Comisia juridică, de disciplină şi imunităţi 
	              Modificările şi completările ce urmează să fie aduse Ordonanţei Guvernului nr. 42/2004 urmăresc: obligaţiile inspectorilor pentru siguranţa alimentelor; cerinţele sanitar-veterinare şi pentru siguranţa alimentelor privind produsele şi subprodusele de origine nonanimală destinate consumului uman; condiţiile referitoare la autorizarea/înregistrarea sanitar-veterinară şi la controlul sanitar-veterinar; condiţiile referitoare la prevenirea apariţiei unor situaţii epidemiologice deosebite.

	27.
	    ---------------------
	    8. reglementarea unor aspecte financiare privind recuperarea creanţelor generate de derularea fondurilor europene pentru agricultură;

         Autor: Comisia juridică, de disciplină şi imunităţi 
	      Având în vedere prevederile legislaţiei comunitare în domeniul recuperării creanţelor generate de derularea fondurilor europene pentru agricultură, respectiv Linia directoare nr. 2 este necesară reglementarea expresă a unor aspecte financiare cu privire la recuperarea acestor creanţe.

	28.
	      ---------------------
	   9. gestionarea contribuţiilor şi altor taxe colectate în cadrul aplicării politicii comune agricole şi care fac parte din sistemul de finanţare al fondurilor europene pentru agricultură, precum şi din sistemul resurselor proprii tradiţionale ale CE;

      Autor: comisia juridică, de disciplină şi imunităţi 
	     Ţinând cont de reglementările comunitare în materie, se impune acoperirea de urgenţă a vidului legislativ existent in următoarele situaţii: creanţele generate de neonorarea obligaţiilor de plată instituite în sectorul laptelui şi al produselor lactate;creanţele generate de neonorarea obligaţiei de plată a sumelor reprezentând sume temporare de restructurare, prevăzute în cadrul organizării comune a pieţelor din sectorul zahărului.



	29.
	       ----------------
	     10. măsuri privind reorganizarea Centrului Naţional de Geodezie, Cartografie, Fotogrametrie şi Teledetecţie;

      Autor: comisia juridică, de disciplină şi imunităţi 
	    Prin proiectul de act normativ se urmăreşte : preluarea de către Ministerul Agriculturii şi Dezvoltării Rurale a întregului patrimoniu al Centrului Naţional de Geodezie, Cartografie, Fotogrametrie şi Teledetecţie, conform inventarului la 01.01.2008, a personalului aferent şi copie a bazelor de date ; reorganizarea Centrului Naţional de Geodezie, Cartografie, Fotogrametrie şi Teledetecţie ca instituţie publică cu personalitate juridică, în subordinea Ministerului Agriculturii şi Dezvoltării Rurale, finanţat de la bugetul de stat şi venituri extrabugetare; schimbarea denumirii Centrului Naţional de Geodezie, Cartografie, Fotogrametrie şi Teledetecţie în Centrul pentru gestionarea Sistemului Informaţional pentru Agricultură şi Silvicultură.



	30.
	        -----------------
	     11. reglementări privind Registrul Agricol.

      Autor:comisia juridică, de disciplină şi imunităţi 
	Prin prezentul proiect de act normativ se urmăreşte:

actualizarea tipului de evidenţă unitară cu privire la starea terenurilor pe categorii de folosinţă; dezvoltarea agriculturii gospodăriilor populaţiei; buna utilizare a resurselor locale şi în perioada următoare.



	31.
	IV. Cultură:

	Nemodificat
	      
	
	

	32.
	      1. modificarea şi completarea Legii nr.35/1994 privind timbrul literar, cinematografic, teatral, muzical, folcloric si al artelor plastice, al arhitecturii şi de divertisment, cu modificările şi completările ulterioare; 
	Se elimină

Autor: deputat Cristian Dumitrescu
	Nu se impune o astfel de modificare prin ordonanţă.

	33.
	      2. instituirea regimului specific de protejare a cetăţilor dacice din Munţii Orăştiei;
	Nemodificat
	

	34.
	   3. reglementări privind protejarea monumentelor istorice.
	Se elimină

Autor: deputat Cristian Dumitrescu
	Nu se impune o astfel de modificare prin ordonanţă.

	35.
	  ------------
	4. reglementarea regimului juridic al monumentelor de for public.
     Autor: comisia juridică, de disciplină şi imunităţi 
	       Pentru o bună armonizare între spaţiile cu valoare istorică şi realitatea concretă a problemelor de urbanism, pentru evitarea unor situaţii ce aduc un prejudiciu de imagine şi alterează siturile, este necesară o reglementare care să asigure cadrul pentru administrarea şi controlul lucrărilor de for public.

	36.
	V. Administraţie publică:


	Nemodificat
	

	37.
	      1. modificarea şi completarea Ordonanţei de urgenţă a Guvernului nr.74/2005 privind înfiinţarea Autorităţii Naţionale pentru Reglementarea şi Monitorizarea Achiziţiilor Publice, aprobată cu modificări prin Legea nr.111/2006; 
	Nemodificat
	

	38.
	      2. stabilirea cadrului general privind regimul echipamentelor protejate TEMPEST şi al tehnologiei aferente; 
	Nemodificat
	

	39.
	       3. modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzută în bugetul Ministerului Afacerilor Externe pentru această activitate, cu modificările ulterioare;
	Nemodificat
	

	40.
	      4. reglementarea contravenţiilor în legătură cu interesele financiare ale Comunităţii Europene.


	Nemodificat
	

	41.
	      ----------------
	     5.  modificarea şi completarea Legii nr.202/1998 privind organizarea Monitorului Oficial al României, cu modificările şi completările ulterioare.

     Autor: comisia juridică, de disciplină şi imunităţi 

	Principalele modificări avute în vedere se referă la îmbunătăţirea procedurii de publicare a actelor normative prin transmiterea acestora către publicaţie în format electronic şi susţinerea, prin alocaţie bugetară, a realizării de către regie a unui produs gratuit disponibil pe Internet, destinat informării publicului – „Monitorul Oficial on line”.

	42.
	VI. Prorogarea sau modificarea unor termene prevăzute în acte normative cu putere de lege.


	Nemodificat
	

	43.
	Art. 2. – În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în cea de a doua sesiune ordinară a anului 2008. Nerespectarea termenului atrage încetarea efectelor ordonanţei.
	Nemodificat

